"বাবা তুমি থামবে? এসে ইস্তক গত সাতদিন ধরে সকাল-সন্ধে ওই এক মন্ত্রই তো জপ করে চলেছো। শাদি, শাদি। তা শাদি করে যদি চলে যাই, তোমার কী হবে? মা তো আর নেই যে তার ওপর হুকুম চালিয়ে কাজ করিয়ে নেবে! গত একটা বছর ধরে ফাঁকা বাড়িতে আছো। তা যখন যেমন দরকার লেগেছে আমি সুন্দরনগর থেকে এসে করে দিয়ে গেছি। এখন কদিন কাছে থেকে আর একটু নয় করলাম! শাদি করে পরের ঘরে গিয়ে উঠলে, তোমায় তখন দেখবে কে বলো দেখি? এই যে তিনদিন ধরে বিছানায় পড়েছো, তা আমি শ্বশুরবাড়িতে থাকলে আসতে দিতো? তাদের মর্জি মেনে চলতে গিয়ে তখন না হত আমার শান্তি, আর তুমিও বেঘোরে মরতে।"